REPUBLIKA SRBIJA

NARODNA SKUPŠTINA

Odbor za prostorno planiranje,saobraćaj,

infrastrukturu i telekomunikacije

13 Broj: 06-2/86-23

21. april 2023. godine

B e o g r a d

Z A P I S N I K

PETE SEDNICE ODBORA ZA PROSTORNO PLANIRANjE, SAOBRAĆAJ, INFRASTRUKTURU I TELEKOMUNIKACIJE,

ODRŽANE 21. APRILA 2023. GODINE

Sednica je počela u 11.04 časova.

 Sednicom je predsedavao Uglješa Marković, predsednik Odbora.

 Sednici su prisustvovali članovi Odbora: Vojislav Vujić, Tomislav Janković, Dragan Jovanović, Marija Jovanović, Jasmina Karanac, Robert Kozma, Miroslav Kondić, Predrag Marsenić, Dragovan Milinković, Nikola Nešić, Ivana Nikolić, Ivana Srbulović, Marina Lipovac Tanasković i Bojan Torbica.

Sednici Odbora je prisustvovao zamenik člana Odbora Nikola Radosavljević (zamenik Đorđa Todorovića).

 Sednici nije prisustvovala član Odbora Tatjana Pašić, niti njen zamenik.

Sednici je prisustvovala i narodni poslanik Radmila Vasić.

Sednici su prisustvovali iz Ministarstva građevinarstva, saobraćaja i infrastrukture: Aleksandra Damnjanović, državni sekretar, Dušan Radonjić, pomoćnik ministra za stambenu i arhitektonsku politiku, komunalne delatnosti i energetsku efikasnost, i Miroslav Alempić**,** pomoćnik ministra za drumski saobraćaj..

Odbor je, jednoglasno (16 glasova za), u skladu sa predlogom predsednika Odbora usvojio sledeći

D n e v n i r e d :

1. Razmatranje Informacije o radu Ministarstva građevinarstva, saobraćaja i infrastrukture, za oktobar - decembar 2022. godine, (broj 02-1385/22 od 23. februara 2023. godine).

Prva tačka dnevnog reda - **Razmatranje Informacije o radu Ministarstva građevinarstva, saobraćaja i infrastrukture, za oktobar - decembar 2022. godine**

 U uvodnom izlaganju, Aleksandra Damnjanović, državni sekretar u Ministarstvu građevinarstva, saobraćaja i infrastrukture, je ukazala da je obimnost Informacije o radu Ministartsva, građevinarstva, saobraćaja i infrastrukture uslovljena podelom po aktivnostima u odgovarajućim sektorima Ministarstva i brojnim projektima iz različitih oblasti u periodu od oktobra do decembra 2022. godine.

U navedenom izveštajnom periodu preduzete su i značajne zakonodavne aktivnosti, priprema većeg broja predloga zakona i podzakonskih akata. Kada je reč o zakonima i podzakonskim aktima, koji su započeti u ovom izveštajnom periodu posebno su naglašene izmene i dopune Zakona o planiranju i izgradnji, Zakona o stanovanju, Zakona o komunalnim delatnostima, ali i set zakona iz oblasti železničkog saobraćaja, vazdušnog saobraćaja itd.

U diskusiji su učestvovali narodni poslanici: Predrag Marsenić, Marina Lipovac Tanasković, Robert Kozma, Dragan Jovanović, Nikola Nešić, Dragovan Milinković, Tomislav Janković, Ivana Nikolić, Radmila Vasić i Nikola Radosavljević, čija su izlaganja u celini tonski snimana.

Saglasno članu 229. Poslovnika Narodne skupštine, Odbor je razmotrio Informaciju o radu Ministarstva građevinarstva, saobraćaja i infrastrukture, za oktobar - decembar 2022. godine i odlučio, većinom glasova (14 glasova za i 1 narodni poslanik nije glasao), da je prihvati.

\*

\* \*

Sednica je zaključena u 13.23 časova.

 Sednica je prenošena u live stream-u i tonski snimana, a video zapis se nalazi na internet stranici Narodne skupštine.

SEKRETAR ODBORA PREDSEDNIK ODBORA

 Biljana Ilić Uglješa Marković